Kriza greke, jo vetëm problem i Greqisë
Marrëveshja e arritur mund mos jetë zgjidhje për problemet me të cilat përballet Greqia, por veçse një përpjekje e re për gjetjen e një zgjidhjeje
Kriza greke e ka tronditur Bashkimin Europian. Vendet e ndryshme dhe udhëheqësit e tyre nuk arritën ta zgjidhin përkohësisht çështjen nëse Greqia meriton ose jo që t’i jepet një tjetër shans me një paketë të re ndihmash, apo në se ligjvënësit europianë duhet të veprojnë sipas ligjeve të grupit, duke i ofruar Greqisë daljen e përkohshme nga eurozona, një ide e qarkulluar nga disa udhëheqës gjermanë. Wolfgang Schaeuble, Ministër i Finacave i Gjermanisë: Shqetësimi i udhëheqësve europianë dhe fuqive të tjera botërore nuk kishte të bënte vetëm me çështjen nëse Greqia do të qëndronte, apo jo në Eurozonë. Fjala ishte më tepër për një shqetësim gjeopolitik. Pasigurisë për të ardhmen e Greqisë i druhen të gjithë, sepse ajo mund të ndikojë tek ekuilibri i kontinentit të vjetër, si dhe tek e ardhmja e vendeve të Ballkanit Perëndimor. Ishin këto shqetësime që çuan në marrëveshjen e re mes qeverisë greke dhe vendeve të Eurozonës. Zoti Tsipras tha se nuk kishte zgjedhje tjetër, veçse t’i pranonte kushtet e kreditorëve, siç janë taksa të reja dhe reforma e pensioneve tha kryeministri grek. Marrëveshja e re mund të mos jetë zgjidhje për problemet me të cilat përballet Greqia, por veçse një përpjekje e re për gjetjen e një zgjidhjeje. Megjithatë, Patrizio Pagano, Drejtor Ekzekutiv në Bordin e Guvernatorëve të Bankës Botërore, thotë se marrëveshja është një hap i mirë përpara Zyrtarët grekë kanë shprehur shqetësim se masat e reja shtrënguese që kërkon marrëveshja mund ta çojnë vendin në një tjetër krizë, më të ashpër konomike. Por zoti Pagano mendon ndryshe. Ai thotë se reformat janë shumë të rëndësishme për të ndërtuar besimin, tepër të nevojshëm për Greqinë: Por, a mund të kenë sukses reformat në Greqi? Nick Parsons, shef për strategjinë e tregjeve në Bankën Kombëtare të Australisë ka dyshime: Kriza greke nuk është vetëm një problem i Greqisë. Ekzistojnë shqetësime se ajo mund të ndikojë tek vendet fqinjë përmes remitancave, paratë që dërgojnë në vendet e tyre imigrantët, apo përmes degëve të bankave greke në vende si Shqipëria, Bullgaria, Maqedonia dhe Serbia. Për Zërin e Amerikës, Laura Konda, Uashington.